# Bertel Thorvaldsen

### Fra Wikipedia, den frie encyklopedi

Bertel Thorvaldsen (født 19. november 1770 i København i Danmark, død samme sted 24. mars 1844) var en av Danmarks mest kjente billedhuggere.

## [rediger] Tidlige år

Han var sønn av en islandsk innflytter til København. Han begynte på Det Kongelige Danske Kunstakademis 1. frihåndsskole allerede som 11-åring. I 1789 mottok han Den lille Sølvmedalje, i 1791 Den store Sølvmedalje og i 1793 Den store Guldmedalje. I 1796 mottok han Kunstakademiets store reisestipend og forlot Danmark på fregatten Thetis for å reise til Roma.I Roma skulle Thorvaldsen tilbringe de følgende 40 år.

## [rediger] I Roma

Han ankom Roma den 8. mars 1797, en dato som han livet ut feiret som sin "romerske fødselsdag". Hans gjennombruddsverk var Jason med det gyldne skind fra 1803. Han arbeidet i den nyklassisistiske stil, som hadde antikk kunst som forbilde. I 1805 ble Thorvaldsen utnevnt til professor ved Kunstakademiet i København, men uten å måtte forlate Roma.

Han fikk etter hvert mange bestillingsverker fra italienske og utenlandske fyrster og adelige: en rytterstatue av den polske frihetshelt prins Jozef Poniatowski (1826-1827) og astronomen Nikolaus Kopernicus (1822), begge til Warszawa. En for en ikke-katolikk særlig ærefull bestilling var gravmonumentet for Pave Pius VII i Peterskirken (1823-1831). Et annet internasjonalt berømt verk er Løven i Luzern (1819), et monument over sveitsergarden, som til siste mann forsvarte Ludvig XIVI av Frankrike og hans familie under stormen av Tuilererne.

Thorvaldsen fikk også danske bestillinger, for eksempel en døpefont til Brahetrolleborg Kirke. Til Vor Frue Kirke ] i København (gjenopbygd etter ødeleggelsen i 1807) fikk Thorvaldsen bestilling på statuene av Kristus og Apostlene (1821-1824). Thorvaldsen forble ugift og bodde ovenfor Den spanske Trapp i Via Sistina. Verkstedet hadde han i Palazzo Barberinis stallbygninger. Han fik to barn med Anna Maria Magnani, sønnen Carlo Alberto (1806-1811) og datteren Elisa (1813-1846).

## [rediger] Hjemkomst

I 1838 vendte Thorvaldsen tilbake til København, hvor han fikk en storslått mottakelse. Samme år fikk han bolig og verksted på Charlottenborg på Kongens Nytorv.

Han avgikk uventet ved døden mens han overvar en forestilling i Det kongelige Teater den 24. mars 1844.

Han hadde testamentert mange av sine værker, originalmodellene til andre og store samlinger av samtidig malerkunst og antikke gjenstander til byen. Etter en offentlig innsamling i 1837 ble Thorvaldsens Museum oppført i årene 1839-1848.

## [rediger] Eksterne lenker

- Thorvaldsens Museum
- Dansk Biografisk Leksikon om Thorvaldsen

Hentet fra «http://no.wikipedia.org../../../b/e/r/Bertel_Thorvaldsen_5cbb.html»

Kategorier: Kunstnere | Dansker | Fødsler i 1770 | Dødsfall i 1844

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Dansk
- Deutsch
- English
- Español
- Français
- Italiano
- Polski
- Português
- Русский
- Slovenčina
- Suomi
- Svenska